hotchpotch/miracl-hf-unified huggingface dataset:
Aleksanteri Nevskin katedraali (Tallinna)
Aleksanteri Nevskin katedraali () on Viron pääkaupungissa Tallinnan Toompealla sijaitseva, vuonna 1900 valmistunut ortodoksikatedraali. Katedraalin rakennutti Vironmaan kuvernööri Sergei Šahovskoi ja sen suunnitteli arkkitehti Mihhail Preobraženski. Katedraalin rakennuttaminen liittyi Baltian venäläistämispolitiikkaan ja se onkin nähty joskus sorron symbolina.
Aleksanteri Nevskin katedraalin rakennuttaminen liittyi 1800-luvun lopun venäläistämispolitiikkaan. Aleksanteri III:n valtakauden luterilaisuuden vastaiseen politiikkaan vaikutti etenkin pyhän synodin yliprokuraattori Konstantin Pobedonostsev, jonka mielestä vain ortodoksit olivat todellisuudessa uskollisia valtiovallalle ja luterilainen kirkko muodosti näin hidasteen Baltian sulauttamisessa muuhun valtakuntaan. Vironmaan kuvernööri Sergei Šahovskoi oli erityisen aktiivinen venäläistämisen kannattaja ja myös hän piti uskonnon roolia oleellisena venäläistämisprosessin kannalta. Tallinnassa häntä huolestutti myös se, että kaupungin siluetti poikkesi venäläiskaupungeista. Venäläiskaupungit tunnisti hänen mukaansa erityisesti kirkkojen ja luostarien kupoleista, jollaiset puuttuivat Tallinnan kaupunkikuvasta. Aleksanteri Nevskin katedraalin rakennustyöt muodostuivatkin Šahovskoin lempihankkeeksi. Katedraalin suunnitteli arkkitehti Mihhail Preobraženski (1854–1930) ja sen rakennustyöt alkoivat vuonna 1894. ja ne valmistuivat vasta Šahovskoin kuoleman jälkeen vuonna 1900 valmistunut katedraali sai nimensä vuonna 1242 Saksalaisesta ritarikunnasta Peipsijärven taistelussa voiton ottaneesta Aleksanteri Nevskistä.
Toompealle rakennettu katedraali hallitsi sittemmin kaupunkikuvaa hieman Helsinkiin vuonna 1860 valmistuneen Uspenskin katedraalin tapaan. Katedraalista muodostui paikallisten silmissä sorron symboli ja tähän liittyen se päätettiin purkaa vuonna 1924. Purkutöitä ei kuitenkaan koskaan toteutettu rahan puutteen takia. Neuvostoaikana katedraali oli puolestaan käyttämätön valtion uskonnon vastaisen politiikan takia ja Neuvostoliiton hajottua katedraalia on kunnostettu useaan otteeseen.
Katedraalin tapuleissa on 13 kirkonkelloa, joista painavin on painoltaan 15 tonnia. Katedraalin sisätilat on koristeltu ikoneilla ja mosaiikeilla. Sen tilat on suunniteltu 1 500:lle kävijälle.
Alentejo Litoral
Alentejo Litoral on osa Alentejon aluetta Portugalissa. Sen pinta-ala on 5 261 km² ja väkiluku noin 97 925 (2011).
Alentejo Litoral rajoittuu Setúbalin niemimaahan, Alentejo Centraliin, Baixo Alentejoon, Algarveen ja lännessä Atlantin valtamereen.
Tâmegan alue
Tâmega on Região Norten alueen ala-alue Portugalissa. Se on nimetty Tâmega-joen mukaan.
Tâmegan alueen pinta-ala on 26 629 km² ja väkiluku noin 550 516 (2011).
Alto Alentejo
Alto Alentejo on osa Alentejon aluetta Portugalissa. Sen pinta-ala on 6 230 km² ja väkiluku noin 118 410 (2011).
Alto Alentejo sijaitsee kokonaan sisämaassa ja sillä on yhteistä rajaa Espanjan kanssa.
Setúbalin niemimaa
Setúbalin niemimaa () on Lissabonin alueen ala-alue Portugalissa. Sen pinta-ala on 1 421 km² ja väkiluku noin 779 399 (2011).
Setúbalin niemimaan suurin kaupunki on Setúbal, jonka mukaan alue on nimetty.
Satellaview
Satellaview on Nintendon Super Famicomille (SNES) vain Japanissa julkaistu satelliittimodeemi-lisäosa, jolla pystyi lataamaan pelejä satelliittiyhteyden kautta. Laitteen nimen arvellaan tulevan sanoista ”satellite” ja ”view”, tosin laitteen koko nimeä käytetään harvoin; yleisin nimi on BS-X, jossa BS tulee sanoista Broadcast Satellaview ja X tuntemattomasta tai nimettömästä. BS-X:n julkaisi ja kehitti Nintendo, ja toiminnasta vastasi St. GIGA.
BS-X:lle julkaistut pelit voi jaotella seuraaviin kategorioihin:
Huhuista huolimatta Satellaview ei ollut tappiollinen.
Satellaview oli toiminnassa 23. huhtikuuta 1995 – 30. kesäkuuta 2000. Uusia pelejä ilmestyi vuoteen 1999 asti. Ensimmäisen oli "BS Zelda", remake-versio Famicomin pelistä "Zelda no Densetsu" ("The Legend of Zelda").
Andrea Bargnani
Andrea Bargnani (s. 26. lokakuuta 1985 Rooma) on italialainen koripalloilija, pelipaikaltaan iso laitahyökkääjä. Hän edustaa Espanjan Liga ACB:ssä pelaavaa Laboral Kutxa Baskoniaa.
Kaudet 2003–2006 Bargnanin pelasi italialaisessa Benetton Trevisossa. Toronto Raptors varasi Bargnanin ensimmäisenä , tehden hänestä ensimmäisen eurooppalaisen pelaajan, joka varattiin NBA:han varaustilaisuuden ensimmäisenä pelaajana.
Bargnani pelasi Raptorsissa seitsemän kautta. Hänen pistekeskiarvonsa näiden vuosien ajalta on 15,2, levypallokeskiarvonsa 4,8 ja syöttökeskiarvonsa 1,3. Heinäkuussa 2013 hän siirtyi New York Knicksiin pelaajakaupassa, jossa Raptors sai vaihdossa muun muassa Steve Novakin ja kolme varausvuoroa.
Kaudella 2014–2015 Bargnanilla oli jalkavaivoja, ja hän pelasi vain 29 ottelussa. Heinäkuussa 2015 Bargnani siirtyi arvioiden mukaan yhden vuoden ja 1,4 miljoonan dollarin minimisopimuksella Brooklyn Netsiin, jossa hän voi halutessaan jatkaa vielä toisen vuoden. Hän siirtyi kuitenkin vuonna 2016 Laboral Kutxa Baskoniaan.
Lella Lombardi
Maria Grazia "Lella" Lombardi (26. maaliskuuta 1941 Frugarolo, Italia – 3. maaliskuuta 1992 Milano, Italia) oli italialainen kilpa-autoilija ja Formula 1 -kuljettaja.
Lella Lombardi on edelleen ainoa naispuolinen kuljettaja, joka on yltänyt pisteille Formula 1 -sarjan MM-osakilpailussa.
Lombardi sijoittui kuudenneksi vuoden 1975 Espanjan GP:ssä. Koska 75 kierroksen mittaiseksi aiottu kilpailu keskeytettiin onnettomuuden takia jo 29 kierroksen jälkeen, kaikki pisteet puolitettiin, ja Lombardikin sai kuudennesta tilastaan vain puoli pistettä.
Lombardi kilpaili Formula-ykkösissä vuosina 1974–1976, ja osallistui kaikkiaan 12 osakilpailuun Brabham-, March- ja Williams-talleissa. Viisi kisaa päättyi keskeytykseen; kahdesti hän karsiutui kilpailusta. Pistesija irtosi Marchilla. Lombardin toiseksi paras sijoitus oli seitsemäs, mutta siitä ei vielä tuolloin annettu pisteitä.
Lombardi menestyi kohtalaisesti Formula Monza- ja Formula 3 -luokissa 1970-luvun alkuvuosina. Kaudella 1973 hän voitti Italian Ford Mexico -mestaruuden. Hän tuli F1-kuvioihin vuoden 1974 Brands Hatchsin osakilpailussa, mutta karsiutui aika-ajossa. Samassa karsiutuneiden joukossa oli muiden ohella myös Suomen Leo Kinnunen. F1-uransa jälkeen Lombardi kilpaili eri urheiluautoluokissa kuten amerikkalaisessa Nascar-sarjassa aina 1980-luvulle saakka, kunnes sairastui syöpään. Hän menehtyi hieman ennen 51-vuotispäiväänsä vuonna 1992.
Stam1na (albumi)
Stam1na on lemiläisen metalliyhtye Stam1nan 2. maaliskuuta 2005 julkaistu debyyttialbumi.
Albumin kappalemateriaali koostuu pääosin uudelleen soitetuista versioista Stam1nan aiempien demojen ja omakustanteiden kappaleista, mutta levyltä löytyy myös kokonaan uusia kappaleita, joita ovat "Ristiriita", "Kaikki kääntyy vielä parhain päin", "Tuomittu, syyllinen" sekä yhtyeen esikoissinglenäkin julkaistu "Kadonneet kolme sanaa".
Albumi nousi julkaisuviikollaan Suomen albumilistan sijalle 13. Levyn sanoitukset ovat laulaja-kitaristi Antti Hyyrysen käsialaa, ja sävellyksistä vastaavat yhdessä Hyyrynen ja kitaristi Pekka Olkkonen. Kappaleet on sovittanut Stam1na.
Kaikki sanoitukset Antti Hyyrynen. Sovitukset Stam1na, ellei toisin mainita.Julkaistiin 26. tammikuuta 2005.Julkaistiin 14. syyskuuta 2005.
KSVCD
KSVCD () on muokattu MPEG-1 ja MPEG-2 standardien GOP-rakenteesta ja kvantisointimatriisista. Sen avulla on mahdollista luoda yli 120 minuuttia lähes DVD-laatuista kuvamateriaalia (lähdemateriaalista riippuen) yhdelle CD-R/RW -aihiolle.
Pinhal Interior Norte
Pinhal Interior Norte on Região Centron ala-alue Portugalissa. Sen kaikki kunnat kuuluvat Coimbran ja Leirian piireihin. Alue sijaitsee kokonaisuudessaan sisämaassa ja rajoittuu Dão-Lafõesiin, Serra da Estrelaan, Cova da Beiraan, Pinhal Interior Suliin, Médio Tejoon, Pinhal Litoraliin ja Baixo Mondegoon.
Pinhal Interior Norten pinta-ala on 2 617 km² ja väkiluku noin 131 468 (2011).
Ladytron
Ladytron on Liverpoolissa, Englannissa vuonna 1999 perustettu elektropopyhtye. Yhtyeeseen kuuluvat Helen Marnie (laulu, syntetisaattorit), Mira Aroyo (laulu, syntetisaattorit), Daniel Hunt (syntetisaattorit, kitara, laulu) ja Reuben Wu (syntetisaattorit.)
Yhtyeen soundissa yhdistyvät muun muassa elektropop, new wave sekä shoegazing. Yhtye itse kuvaa tyyliään "elektroniseksi popiksi." Jotkut yhtyeen kappaleista, joissa Aroyo laulaa, sisältävät sanoituksia tämän äidinkielellä, bulgariaksi.
Yhtyeen nimi on otettu Roxy Musicin kappaleesta "Ladytron". Entisen Roxy Musicin jäsenen Brian Enon mukaan Ladytron on "parasta englantilaista pop-musiikkia."
Ladytron sai alkunsa vuonna 1999, kun liverpoolilaiset ystävykset Daniel Hunt ja Reuben Wu tapasivat Helen Marnien ja Mira Aroyon. Marnie oli kotoisin Glasgow'sta ja Aroyo Sofiasta. Yhtyeen ensimmäisellä singlellä "He Took Her to a Movie" laulajana toimi vielä Lisa Eriksson, mutta tämän jälkeen Ladytron muotoutui nykyiseen kokoonpanoonsa. Debyyttialbumin "604" singleistä "Playgirl" toi yhtyeelle paljon huomiota.
Toinen levy "Light & Magic" ilmestyi 2002 ja singlet "Seventeen", "Evil" sekä "Blue Jeans" nousivat pieniksi hiteiksi, varsinkin elektropiireissä. Pitkän kiertueen jälkeen alkoi materiaalin työstäminen kolmannelle albumille. 2005 ilmestynyt albumi sai nimekseen "Witching Hour", jolla yhtyeen tyyli muuttui astetta raskaampaan ja synkempään suuntaan edellisten albumien kevyestä elektropopista. Singlet "Sugar" ja "Destroy Everything You Touch" nousivat yhtyeen tunnetuimpien kappaleiden joukkoon. Neljäs studioalbumi "Velocifero" ilmestyi kesäkuussa 2008.
Ladytronin musiikkia voi kuvailla elektroniseksi popmusiikiksi. Yhtye käyttää instrumentteinaan pääasiassa syntetisaattoreita ja on saanut paljon vaikutteita 80-luvun popmusiikista.
Helen Marnie on yhtyeen pääasiallinen laulaja, mutta myös Mira Aroyo laulaa monilla kappaleilla, joista osalla äidinkielellään bulgariaksi.
Yhtye on esiintynyt Suomessa kuusi kertaa: Koneisto-festivaaleilla kesällä 2001 sekä huhtikuussa 2007 Nine Inch Nailsin lämmittelijänä Helsingin jäähallissa ja omalla klubikeikallaan Nosturissa. Neljännen vierailunsa yhtye teki Tavastia-klubille joulukuussa 2008.
Viidennen vierailun yhtye teki vuoden 2009 Ruisrockissa ja kuudennen Helsingissä The Circus-klubilla toukokuussa 2011.
Pinhal Interior Sul
Pinhal Interior Sul on Região Centron ala-alue Portugalissa. Se jakautuu Castelo Brancon ja Santarémin piireihin.
Pinhal Interior Sulin pinta-ala on 1 906 km² ja väkiluku 40 705 (2011).
Kuroshio (1938)
Kuroshio () oli keisarillisen Japanin laivaston Kagerō-luokan hävittäjä toisessa maailmansodassa.
"Kuroshio" kuului Tyynenmeren sodan alkaessa 2. hävittäjälaivueen 15. hävittäjäviirikköön.
Alus otti osaa niin kutsuttiin Tokion pikajunaan, joka huolsi japanilaisia tukikohtia. "Kuroshio" lähti yhdessä "Kagerōn", "Oyashion" ja "Michishion" kanssa Vilasta kuljettamaan joukkoja Kolombangaraan. "Kuroshio", "Oyashio" ja "Kagerō" osuivat 8. toukokuuta 1943 miinoihin Blackettinsalmessa Arundalinsaaren ja Kolombangaran välillä. "Kagerō" ja "Oyashio" vaurioituivat pahoin ja "Kuroshio" upposi. Yhdysvaltain laivaston ja merijalkaväen lentokoneet upottivat vaurioituneet alukset myöhemmin.
Friedrich Jeckeln
Friedrich Jeckeln (2. helmikuuta 1895 Hornberg – 3. helmikuuta 1946 Riika) oli SS-kenraali, joka palveli poliisi- ja SS-johtajana Neuvostoliitossa toisen maailmansodan aikana. Jeckeln johti yhtä suurimmista Einsatzgruppeista ja oli vastuussa satojen tuhansien juutalaisten tuhoamisesta.
Ensimmäisessä maailmansodassa Jeckeln palveli tykistöupseerina ja sai myös lentäjän koulutuksen. Hänet palkittiin toisen luokan rautaristillä ja mustalla haavoittumismerkillä. Palveluksensa jälkeen Jeckeln työskenteli insinöörinä, kunnes liittyi Saksan kansallissosialistiseen työväenpuolueeseen lokakuussa 1921. Toisen maailmansodan alussa hän palveli Waffen-SS:n Totenkopf-divisioonassa. Vuonna 1941 hänen uransa etulinjassa oli ohi, sillä Heinrich Himmler teki hänestä vallattujen itäisten alueiden eli Ostlandin poliisijohtajan Walter Stahleckerin jälkeen. Hänen päätehtävänään oli partisaanitoiminnan murskaaminen ja juutalaisväestön tuhoaminen. 
Helmikuussa 1945, ollessaan Waffen-SS-kenraali ja poliisijohtaja, Jeckeln nimitettiin SS-Freiwilligen-Gebirgs-Korpsin komentajaksi ja myös täydennysjoukkojen ja Eteläisen Länsi-Saksan korkeimmaksi poliisi- ja SS-komentajaksi. Sodan jälkeen hän jäi puna-armeijan vangiksi, ja asetettiin oikeuden eteen Riiassa Latviassa. Jeckelnin oikeudenkäynti alkoi 3. helmikuuta 1946, ja hänet teloitettiin samana päivänä.
Tama Seisakusho
Tama Seisakusho on japanilainen rumpuvalmistaja, jonka kenties tunnetuin tuotemerkki on Tama. Tama Seisakusho on Hoshino Gakki MFG. Co -konsernin tytäryhtiö. Saman konsernin tuotteita ovat muun muassa Ibanez-kitarat.
Tama Seisakusho perustettiin vuonna 1962, jolloin tuotanto keskittyi sähkökitaroiden ja vahvistimien valmistukseen. "Star"-merkkisten rumpujen valmistus alkoi vuonna 1965. Vuonna 1974 rumpujen osalta tuotemerkiksi tuli Tama. Vuonna 1978 Tama osti yhdessä Drum Workshopin kanssa konkurssiin ajautuneen Camco Drum Companyn. Sopimuksen mukaan Tama sai kaupassa itselleen Camcon tuotemerkin, designin, suunnitelmat ja patenttioikeudet. Camco valmisti 1970-luvun lopulla kenties maailman parhaita rumpupedaaleja, jotka Tama sai kaupassa itselleen. Tämä merkitsi Tamalle läpilyöntiä rumpumarkkinoilla, sillä Taman rummuissa yhdistyivät nyt edulliset rummut ja korkealaatuiset rumputarvikkeet. Vuonna 1984 valmistuivat ensimmäiset Tama-merkkiset sähkörummut.
Taman rummuilla soittavat muun muassa:
Beira Interior Norte
Beira Interior Norte on Portugalin Região Centroon kuuluva ala-alue. Se rajoittuu Douroon, Beira Interior Suliin, Cova da Beiraan, Serra da Estrelaan, Dão-Lafõesiin ja idässä Espanjaan.
Beira Interior Norten pinta-ala on 4 251 km² ja väkiluku noin 104 417 (2011).
Metroid Prime Pinball
Metroid Prime Pinball on vuonna 2005 julkaistu "Metroid"-teemainen flipperipeli Nintendo DS:lle. "Metroid Prime Pinball" hyödyntää "Metroid Primen" graafista tyyliä ja tarinallisia elementtejä, ja pelin laudat pohjautuvat "Primen" kenttiin. Pelin on kehittänyt brittiläinen pelitalo Fuse Games.
Peli on radoiltaan pääosin kuin mikä tahansa flipperi. Normaalista flipperistä poiketen esimerkiksi pelaaja voi ampua, radalla voi vaellella vihollisia ja pallo voi hyppiä seiniä pitkin. Pelin tavoitteena on saada 12 Chozojen artefaktia neljältä eri pöydältä, ja saavuttaa pääsy artefaktitemppeliin tuhoamaan loppuvastus Metroid Prime. Pelin pallo on "Metroid"-pelien sankari Samus Aran.
Serra da Estrelan alue
Serra da Estrela on samannimisen vuoristoalueen mukaan nimetty Região Centron ala-alue Portugalissa. Se rajoittuu Dão-Lafõesiin, Beira Interior Norteen, Cova da Beiraan ja Pinhal Interior Norteen.
Serra da Estrelan alueen pinta-ala on 872 km² ja väkiluku noin 43 737 (2011).
Alghazanth
Alghazanth oli suomalainen black metalia soittava yhtye, joka perustettiin Jyväskylässä vuonna 1995. Alghazanth on ilmoittanut lopettavansa kahdeksannen studioalbuminsa "Eight Coffin Nails" jälkeen, joka julkaistiin 31. maaliskuuta 2018.
Alghazanthin black metal yhdistelee tyylin melodisempaa ja primitiivisempää puolta. "Sirkkelikitaroiden" vastapainoksi koskettimilla on sijansa yhtyeen musiikissa. Sanoittaja-rumpali Gorath Moonthorn on sanonut Alghazanthin uskovan pelkän "runnomisen" sijaan tunnelmoinnin ja jylhyyden voimaan.
Rumpali Gorath Moonthorn vastaa yhtyeen sanoituksista, jotka käsittelevät black metallille ominaisesti ihmisen pimeitä puolia, satanismia sekä yleistä okkultismia. Moonthorn on tehnyt sanoituksia myös muille yhtyeille, kuten Sotajumalalle ja Obscurantille.
Yhtyeen kokoonpanossa tapahtui merkittävä muutos levyjen The Polarity Axiom ja Wreath of Thevetat välillä, kun kolme bändin silloisesta kuudesta jäsenestä erosi yhtyeestä. Lähteneiden jäsenten tilalle bändiin liittyivät kosketinsoittaja Ekholm ja laulaja-basisti Goat Tormentor.
Nykyinen kokoonpanoEP:t
O RLY?
O RLY?, lyhennys ilmaisusta ”Oh, really?” (vap. suom. ”Ihanko tosi?”), on suosittu Internetin ilmiö eli meemi.
Fraasi ”O RLY?” tuli alkujaan suosituksi internetfoorumeilla vuoden 2003 puolivälissä.
Alkuperäiskappale O RLY?:n pöllökuvasta perustuu valokuvaaja John Whiten ottamaan valokuvaan, jonka kuvaaja lähetti alt.binaries.pictures.animals-uutisryhmään. Pöllökuva levisi nopeasti muille web-sivuille, kuten Farkille ja YTMND:lle, mistä seurasi lisää pöllöaiheisia kuvanmuokkauksia.
O RLY?:stä on tehty monia muunnelmia, esimerkiksi:
O RLY?:stä tehtyjä ASCII-versioita.
10. toukokuuta 2006 tietoturvayhtiö Sophos löysi Hoots.A-tietokonemadon, joka lähettää ”O RLY?” -pöllön kuvia saastuneesta tietokoneesta verkkotulostimiin.
Baixo Alentejo
Baixo Alentejo on osa Alentejon aluetta Portugalissa. Se rajoittuu Alentejo Centraliin, Alentejo Litoraliin, Algarveen ja idässä Espanjaan.
Baixo Alentejon pinta-ala on 8 505 km² ja väkiluku noin 126 692 (2011).
Call Me
Call Me voi tarkoittaa:
Kalmah
Kalmah on suomalainen melodista death metalia soittava yhtye, jolla on levytyssopimus Spinefarm Recordsin kanssa.
Kalmahin perustivat Kokon veljekset ja Petri Sankala heidän edellisen yhtyeensä Ancestorin raunioille. Muutaman demon Ancestorissa tehtyään he päättivät koota yhtyeen uudelleen ja nimetä sen Kalmahiksi.
Uudella kokoonpanolla Antti Kokko, Pekka Kokko, Petri Sankala, Pasi Hiltula ja Altti Veteläinen uusi Kalmah julkaisi demolevyn " Svieri Obraza" ja aloitti sitten esikoisalbuminsa tekemisen. "Swamplord" julkaistiin talvella 2000. Sen suosio yllätti yhtyeen, joka keräsi nopeasti mainetta ja haastatteluja. Kalmahin erikoinen "suometalli" kuitenkin yhdistettiin jostain syystä monesti Children of Bodom -yhtyeeseen. Myöhemmässä vaiheessa nämä "syytökset" katosivat pikkuhiljaa, lopulta kokonaan.
Yhtyeen kokoonpano muuttui ennen seuraavaa albumia nimeltä "They Will Return". Altti (bassokitara) ja Petri (rummut) vaihtuivat Timo Lehtiseen (Catamenia) ja Janne Kusminiin. Melodinen "They Will Return" keräsi 2002 jälleen suosiota. Kalmahin kolmas albumi Swampsong ilmestyi vuonna 2003. Neljäs albumi "The Black Waltz" ilmestyi 2006. Tällöin kosketinsoittajaksi oli vaihtunut Marco Sneck. Kalmahin vuonna 2008 julkaistu studioalbumi kantaa nimeä "For the Revolution". Uusin albumi "12 Gauge" ilmestyi maaliskuussa 2010. Marco Sneckin ilmoitettiin eroavan yhtyeestä syyskuussa 2011.
Yhtyeen maskotiksi kehitetty "Suoherra" on saanut inspiraatiota Iron Maiden -yhtyeen Eddie-hahmosta.Studioalbumit
Herbert Kappler
Herbert Kappler (23. syyskuuta 1907 Stuttgart – 9. helmikuuta 1978 Soltau) oli saksalainen SS-Obersturmbannführer. Hänet oli komennettu Roomaan 1939. Sicherheitsdienstin johtajana Roomassa hän työskenteli Italian fasistipoliisin kanssa. 1944 hänestä tuli Rooman Gestapon päällikkö.
Saksalaisten otettua Rooman hallintaansa Kappler koki jonkinlaisen arvonnousun. Hän muun muassa auttoi SS-kommandoja pelastamaan Benito Mussolinin. Hän suunnitteli ja järjesti kymmenentuhannen juutalaisen kuljetuksen Roomasta. Yöllä 15. lokakuuta 1943 1 259 Italian juutalaista pidätettiin. 18. lokakuuta 1943 1 007 lähetettiin Auschwitziin; vain kymmenen tuli elävinä takaisin. 23. maaliskuuta 1944 Italian vastarintaliike surmasi 33 saksalaista pommilla via Rasellan varrella Roomassa. Adolf Hitler antoi tästä seurauksena käskyn teloittaa kymmenen italialaista kostoksi jokaisesta via Rasellalla kuolleesta sotilaasta. Kappler ja italialainen poliisipäällikkö Caruso valitsivat uhrit.
24. maaliskuuta 1944 pidätettyjä, poliittisia vankeja ja juutalaisia, vietiin upseereiden Erich Priebken ja Karl Hassin johdolla Ardeatinen luolalle Rooman lähellä. Uhreja ammuttiin niskaan ja heidät haudattiin hiekkaan. Tämän jälkeen luolan sisäänkäynti räjäytettiin umpeen. Kaikkiaan 335 italialaista kuoli Ardeatinen luolilla, muun muassa 78 juutalaista. Sodan jälkeen britit pidättivät Kapplerin ja hänet luovutettiin Italian viranomaisille 1947. Hänet tuomittiin Roomassa sotaoikeudessa elinkautiseen. Vuonna 1977 hän sairastui ja hänet vietiin Roomassa sairaalaan, josta hänen onnistui paeta. Hän kuoli vuotta myöhemmin kotonaan Saksassa.
Azaghal
Azaghal on hyvinkääläinen vuonna 1995 perustettu black metal -yhtye. Se on julkaissut urallaan yhteensä kymmenen studioalbumia.
Azaghalin perustivat vuonna 1995 kitaristi Narqath ja rumpali Kalma (myöhemmin tunnettu nimillä VRTX & V-KHAOZ). Ensimmäinen demo julkaistiin loppuvuodesta 1997.
Toinen demo, "Noituuden Torni" nauhoitettiin Cursed Studiolla maaliskuussa 1998. Sen musiikillinen tyyli jatkoi ensimmäisen demon linjaa, mutta se oli nauhoitettu ammattimaisemmin. "Noituuden Torni" oli myös ainoa Azaghalin silloinen nauhoite, jossa esiintyi syntetisaattori. Tekijöiden mielestä se ei sopinut kyseiseen musiikkigenreen, joten se jätettiin pois tämän julkaisun jälkeen.
Syyskuussa 1998 julkaistiin kolmas demo, "Kristinusko liekeissä". Samaan aikaan yhtye nauhoitti materiaalia ensimmäiselle EP:lleen, "Harmagedonille", jonka Aftermath Studio julkaisi alkuvuodesta 1999. Levy sai mainion vastaanoton underground-piireissä ja kaikki 500 kopiota ensimmäisestä EP:stä myytiin nopeasti loppuun.
Esikoisalbumi "Mustamaa" julkaistiin kesällä 1999. Tällä kertaa alustana toimi Melancholy Productions (myöhemmin tunnettu nimellä ISO666). Albumia julkaistiin alun perin vain 300 kappaletta vinyylinä, ja myöhemmin ISO666 uudelleenjulkaisi kyseisen albumin CD:nä. "Mustamaa" sisälsi kappaleita kahdesta eri äänityssessiosta: puolet on äänitetty Cursed Studiolla ja puolet Hellkult Studiolla (nykyään Dragonthrone Audio). "Mustamaa" on Azaghalin kaikkein primitiivisin äänite.
Esikoisalbumia äänitettäessä yhtyeellä oli jo koossa aineistoa seuraavalle levylle, ja Evil Horde Recordsin tarjotessa sopimusta kahdesta levystä, he päättivät suostua. Toinen kokopitkä, "Helvetin yhdeksän piiriä", julkaistiin joulukuussa 1999. Materiaali kyseisellä albumilla on nopeampaa ja raaempaa kuin edellisellä, ja se on äänitetty jälleen Cursed Studiolla.
Vuonna 2000 Azaghal julkaisi split-albumin Mustan kuun lapsien kanssa. Tällä levyllä oli viisi uutta kappaletta.
Myöhemmin samana vuonna julkaisi Millenium Metal levyn "DeathKult MMDCLXVI", joka pääosin koostui uudelleennauhoitetuista demoista. Sen painos oli rajattu 900 kappaleeseen ja myytiin nopeasti loppuun.
Kappaleet kahdelta splitiltä Mustan kuun lasten sekä Beheaded Lambin kanssa päätyivät 300 kappaleeseen rajattuun vinyylipainokseen, joka kantaa nimeä "Ihmisviha" (2001).
Vuonna 2001 JLNokturnal liittyi virallisesti Azaghaliin ja yhtyeen kolmas kokopitkä "Of Beasts and Vultures" nauhoitettiin maaliskuussa 2001. Muutamien hidasteiden vuoksi levy julkaistiin kuitenkin vasta keväällä 2002. Albumin nauhoituksen jälkeen Narqath ja Varjoherra päättivät erottaa Kalman, koska hän ei jakanut samaa omistautuneisuutta ja ideologiaa black metallia ja Azaghalia kohtaan.
Aikaisin vuonna 2002 julkaisi Aftermath Music 7"-levyn "Helwettiläinen".
Abdelaziz Belkhadem
Abdelaziz Belkhadem () (s. 8. marraskuuta 1945 Aflou, Ranskan Algeria) on algerialainen poliitikko ja maan pääministeri vuosina 2006–2008. Hän oli Algerian parlamentin puhemiehenä 1990–1991 ja maan ulkoministerinä elokuusta 2000 toukokuuhun 2005. Tämän jälkeen presidentti Abdelaziz Bouteflikan läheinen suojatti Belkhadem toimi presidentin henkilökohtaisena edustajana hallituksessa ministerin arvolla, kunnes edellinen pääministeri Ahmed Ouyahia erosi virastaan puolueiden välisten kiistojen seurauksena. Abdelaziz Belkhadem nimitettiin pääministeriksi 24. toukokuuta 2006.
Luettelo Mario-peleistä
Tämä artikkeli on kronologinen luettelo Mario-peleistä vuosiluvun mukaan. Luettelossa on pelit, joissa Mario on ollut joko pää- tai sivuosassa.
Tasa-arvoasiain neuvottelukunta
Tasa-arvoasiain neuvottelukunta (TANE) on Sosiaali- ja terveysministeriön yhteydessä toimiva pysyväluonteinen neuvottelukunta, joka perustettiin 1972. Tasa-arvoasiain neuvottelukunnat asetetaan aina eduskunnan toimikaudeksi. TANE toimii naisten ja miesten välisen yhteiskunnallisen tasa-arvon edistämiseksi. Se on ensisijaisesti tasa-arvopoliittinen toimija, joka tekee aloitteita ja edistää käynnissä olevien tasa-arvopoliittisten kysymysten käsittelyä. TANE on yksi Suomen kolmesta tasa-arvoviranomaisesta ja sillä on valtionhallinnossa neuvoa-antava rooli.
Tasa-arvoasiain neuvottelukunnan tehtävänä on:
TANE tekee aloitteita ja esityksiä sekä antaa lausuntoja tasa-arvoon vaikuttavan lainsäädännön ja muiden toimenpiteiden kehittämiseksi. Lisäksi neuvottelukunta edistää viranomaisten, työmarkkinajärjestöjen ja muiden yhteisöjen välistä vuorovaikutusta ja tasa-arvoa koskevaa tutkimustoimintaa ja tutkimustulosten hyödyntämistä sekä seuraa alan kansainvälistä kehitystä. TANE voi perustaa jaostoja ja erilaisia työryhmiä.
Valtioneuvosto asetti uuden tasa-arvoasiain neuvottelukunnan 1.12.2011 alkaen. Neuvottelukunnan puheenjohtaja on kolumnisti Jukka Relander (Vihr.) ja varapuheenjohtaja kansanedustaja Tarja Filatov (SDP). Neuvottelukunta toimii eduskunnan toimikauden ajan.
Parlamentaarisen neuvottelukunnan jäsenet ovat puolueiden nimeämiä henkilöitä. Lisäksi asiantuntijajäseninä ovat Miesjärjestöjen keskusliitto ry, Naisjärjestöjen keskusliitto - Kvinnoorganisationernas Centralförbund ry, Naisjärjestöt Yhteistyössä – Nytkis - Kvinnoorganisationer i Samarbete NYTKIS ry ja Seksuaalinen tasavertaisuus - Sexuellt likaberättigande - Seta ry.
Miehet ja tasa-arvo oli teemana Suomen vuoden 2006 EU-puheenjohtajuskauden tasa-arvoalan konferenssissa. Samana vuonna valmistui sosiaali- ja terveysministeriön "Miehet ja tasa-arvopolitiikka" -asiakirja. TANE:n näkemyksen mukaan kyse ei ole vain miesten tasa-arvosta tai tasa-arvo-ongelmista, vaan myös siitä, mikä miesten rooli on naisten aseman parantamisessa. Yhtenä teemana on kuitenkin miesten huomioiminen tasa-arvopuheessa.
TANE jakaa vuosittain Miehen työ -palkintoja miesten ja poikien tasa-arvotyöstä.
Selene
Selene () oli kreikkalaisessa mytologiassa kuun jumalatar, titaani Hyperionin ja tämän sisaren Theian tytär.
Selenen sisaruksia olivat auringon jumala Helios sekä aamuruskon jumalatar Eos. Hän oli noitien ja maagien suojelujumalatar, jolla oli tärkeä osa lemmentaikoja tehtäessä. Selene samaistettiinkin sittemmin Hekateen ja Artemikseen.
Selenellä ja Zeuksella oli kaksi tytärtä, Ersa ja Pandia.
Eräänä yönä Selene näki Endymionin kuun valossa tämän nukkuessa Latmos-vuorella ja rakastui tämän komeaan ulkonäköön. Selene ja Endymion tapailivat toisiaan joka yönä eräässä luolassa ja rakastelivat kuun valossa. Seurauksena oli 50 tyttären syntymä. Selene oli niin rakastunut Endymioniin, ettei kestänyt nähdä rakkaansa ikääntymistä, joten hän pyysi Zeusta antamaan Endymionille ikuisen elämän. Zeus suostui pyyntöön, mutta Selene ei muistanut pyytää Endymionille myös ikuista nuoruutta. Selene ei kestänyt katsoa Endymionin vanhenemista, joten eräänä yönä hän kosketti Endymionin silmiä kuun pisaroilla ja nukutti tämän ikuiseen uneen, jottei tämä vanhenisi.
Selenen roomalainen vastine kuun henkilöitymänä on "Luna".
Natsushio
Natsushio () oli keisarillisen Japanin laivaston Kagerō-luokan hävittäjä toisessa maailmansodassa.
"Natsushio" liitettiin palvelukseen otettaessa 2. laivaston 2. hävittäjälaivueen 15. hävittäjäviirikköön päällikkönään Nagai Sumitaka. Alus purjehti 26. marraskuuta – 1. joulukuuta 1941 laivueen mukana Terashiman salmesta Palaulle, jossa se määrättiin suojaamaan lentotukialus "Ryūjōa" hyökättäessä 6.–8. joulukuuta Davaoon.
Alus suojasi vuoden 1941 lopun ja 1942 alun eri osastoja, jotka laskivat miinoja ja miehittivät tukikohtia japanilaisten edetessä. Se liitettiin 8. helmikuuta Makassarin miehistysosastoon. Alus sai 9. helmikuuta 1942 osuman Yhdysvaltain laivaston sukellusvene "USS S-37:n" ampumasta torpedosta, jolloin aluksen perä murtui kahdeksan miehistönjäsenen saadessa surmansa. "Kuroshio" yritti ottaa vaurioituneen aluksen hinaukseen, mutta sen osoittautuessa mahdottomaksi pelasti aluksella olleen miehistön. "Natsushio" upposi 40 kilometriä Makassarista, Sulawesistä etelään. Alus oli ensimmäinen Yhdysvaltain laivaston sukellusveneen upottama japanilainen hävittäjä toisessa maailmansodassa.
Maahengitys
Maahengityksellä tarkoitetaan maaperän hajottajien tuottamaa hiilidioksidia. Maahengitys havaitaan maaperästä huokuvana hiilidioksidina. Maahengitys on huomattava ilmakehän hiilidioksidin lähde.
Tauhid
Tauhid (, "tawḥīd") eli Jumalan ainutkertaisuus on islamissa ehdoton keskeinen periaate, ja se kiteytyy Koraanin suuraan 112 eli Vilpittömän uskon suuraan. Muslimit uskovat että Jumalaa ei voi pitää samanarvoisena kuin mitään luotua. Tämä monoteismi on absoluuttista.
Koraani antaa Jumalalle 99 nimeä ilmaistaakseen Hänen erilaiset ominaisuutensa. Kirjassa toistetaan kolmekymmentä kertaa: "Ei ole muuta jumalaa kuin Jumala." Koraanissa korostetaan Jumalan ykseyttä, anteliaisuutta ja armoa. Jumalan rinnastamista johonkin muuhun ("shirk") pidetään suurena syntinä islamissa.
Islamilaisissa koulukunnissa on painotuseroja Jumalan ykseydestä. 700- ja 800-luvun mu'taziliitit painottivat Jumalan oikeudenmukaisuutta ja ykseyttä. Heidän mukaansa Jumala ei millään tavoin muistuta luomakuntaa vaan hän on luonut kaikki. Niinpä myös Koraani ei ole ikuinen vaan Jumalan luoma. Vastaavasti aš'ariitit olivat päinvastaisella linjalla. Heidän mukaansa Koraani ei ollut luotu vaan se on Jumalan ikuista puhetta. Jälkimmäinen näkemys voitti ja vakiinnutti asemansa.
Viime vuosina muslimien näkemys kristinuskon kolminaisuusopista oppina yhdestä jumalasta on vähitellen korvautunut syvemmällä käsityksellä siitä, kuinka monimutkainen kristittyjen ymmärrys kolmesta eri persoonasta yhdessä olennossa on. Tämä on haasteellista muslimeille, koska kolminaisuus vihjaa Jumalan jaettavuuteen.
Ugly Kid Joe
Ugly Kid Joe on yhdysvaltalainen vuosina 1989–1997 toiminut hard rock -yhtye, jonka nimi oli parodia Pretty Boy Floydista. Se tuli kuuluisaksi hitistä "Everything about you". Bändi hajosi vuonna 1997, mutta teki paluun kesällä 2010.
Iso-Britannia Eurovision laulukilpailussa
Yhdistynyt kuningaskunta eli Iso-Britannia osallistui Eurovision laulukilpailuun ensimmäisen kerran vuonna 1957. Se on voittanut kilpailun viisi kertaa, joten sillä on kolmanneksi eniten voittoja yhdessä Ranskan ja Luxemburgin kanssa heti Ruotsin kuuden ja Irlannin seitsemän voiton jälkeen. Toiseksi maa on sijoittunut 15 kertaa. Yhdistynyt kuningaskunta on yksi Euroviisujen viidestä suuresta rahoittajamaasta Italian, Saksan, Ranskan ja Espanjan kanssa.
Maan korkein pistemäärä oli vuonna 1997 saavutettu 227. Iso-Britannia on esittänyt jokaisen kappaleensa englannin kielellä. Maa on tullut kolme kertaa kilpailun viimeiseksi, joista kerran se on jäänyt ilman pisteitä.
Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Iso-Britannian kappale esitettiin ilman orkesterisäestystä vuoden 1986 kilpailussa.
Solveig von Schoultz
Solveig Margareta von Schoultz (o.s. "Segerstråle"; 5. elokuuta 1907 Porvoo – 3. joulukuuta 1996 Helsinki) oli suomenruotsalainen kirjailija, modernisti ja lyyrikko. Monissa hänen teksteistään keskeisinä teemoina ovat naiseus ja äitiys.
Von Schoultz valmistui opettajaksi Uudenkaarlepyyn seminaarista ja oli opettaja 1937–1973 Privata svenska flickskolanissa. Hänen äitinsä oli taidemaalari Hanna Frosterus-Segerstråle ja veljensä kuvataiteilija Lennart Segerstråle. Ensimmäinen puoliso oli Sven Frithiof Karl von Schoultz, toinen puoliso oli säveltäjä Erik Bergman.
Von Schoultz oli Astra-lehden toimittaja 1935–1946 ja kirjoitti erityisesti yhteiskunnallisista asioista. Hänen kirjailijanuransa oli lähes 70 vuoden mittainen.
Svenska folkskolans vänner järjestää vuosittain Solveig von Schoultz -kilpailun. Joka toinen vuosi kilpaillaan novelleilla, joka toinen vuosi runoilla. Kilpailijoiden alaikäraja on 30 vuotta.
Von Schoultz on haudattu Hietaniemen hautausmaan Taiteilijainmäelle samaan hautaan puolisonsa Erik Bergmanin kanssa.Yle Arkivet: En timme med Solveig von Schoultz (radio-ohjelma)
Lewenhaupt
Lewenhaupt on ruotsalainen ylimyssuku, jonka alkuperäinen nimi oli Leijonhufvud. Suku oli Ruotsin ylintä aatelistoa.
Lewenhaupt-suku syntyi, kun kuningas Juhana III korotti vuonna 1568 Raaseporin kreivin arvoon juuri surmansa saaneen enonsa ja tärkeän liittolaisensa Sten Eriksson Leijonhufvudin lesken ja kaikki lapset.
Lewenhauptit perivät pian myös Elsassissa sijaitsevan saksalaisen Falkensteinin kreivikunnan, kun Raaseporin seuraava kreivi avioitui Sidonia von Daunin, Falkensteinin valtakunnankreivittären kanssa, jossa vaiheessa saksalaiskäännös ensin Lewenkopff ja sitten Lewenhaupt vakiintui kreivisuvun sukunimeksi.
Lewenhauptin kreivi Karl Mauritz von Lewenhaupt zu Razeburg und Falkenstein, Heiliger Römischer Reichsgraf, meni naimisiin suomalaisen paronittaren Anna Maria Johansdotterin kanssa, joka kuului Harvialan Kruse-sukuun ja peri osan keskiajalta periytyvistä Harvialan kartanonherrain maista.
Tama
Tama voi tarkoittaa ainakin seuraavia asioita:
Henkilöt:
Paikkakunnat:
Muuta:
Chris Penn
Christopher Shannon ”Chris” Penn (10. lokakuuta 1965 – 24. tammikuuta 2006) oli yhdysvaltalainen elokuvanäyttelijä. Penn esiintyi Quentin Tarantinon ohjaamassa elokuvassa "Reservoir Dogs". Muihin elokuviin lukeutuvat "Mulholland Falls", "True Romance", "Starsky & Hutch" ja "After the Sunset – keikka Bahamalla".
Pennin veli on näyttelijä Sean Penn, isä ohjaaja Leo Penn ja äiti näyttelijä Eileen Ryan.
Tammikuussa 2006 40-vuotias Penn löydettiin kuolleena asunnostaan Santa Monicassa, Kaliforniassa. Hänen ruumiistaan löytyi merkkejä eri lääkeaineista ja huumeista, mutta pääasialliseksi kuolinsyyksi kirjattiin sydänsairauden aiheuttama sydämen laajentuma. Sean Penn piti veljensä kuolinsyynä lähinnä suurta ylipainoa.
Cruus
Kruus-suku tai "Cruus" on suvun äidinpuolelta hämäläinen aatelissuku, jota kutsuttiin Ruotsissa Cruus af Harviala -suvuksi. Lopulta suku kirjattiin Ruotsin ritarihuoneeseen kuitenkin nimellä Cruus af Edeby.
Suku tuli Vanajan Harvialan omistajiksi (katso Harvialan kartanonherra), kun Pohjois-Suomen laamanni, ruotsalaissyntyinen Mats Larsson Kruus avioitui Lepaan suvun Anna Berontyttären kanssa. Anna peri Harvialan isältään, vuonna 1584 kuolleelta valtaneuvos Bero Hannunpojalta.
Annan ja Matsin pojasta valtaneuvos Jesper Matinpoika Kruusista tuli Ruotsin valtiovarainhoitaja.
Jepen poika Lasse korotettiin Gudhemin vapaaherraksi.
Luettelo Harvialan kartanonherroista
Harvialan herra (, ), oli keskiaikaista perua oleva sittemmin Ruotsin ritarihuoneeseenkin merkitty titteli, joka johtui Harvialan mahtikartanon perinnöllisestä omistamisesta. Näistä kartanonherroista ja herrattarista muodostuu todellinen Harvialan suku, joka oli mahtiasemassa Etelä-Hämeessä ainakin kymmenen sukupolven ajan. Harvialan pääkartano sijaitsi Vanajan pitäjässä, eli nykyisen Janakkalan kunnan alueella.
Aiemmista sukupolvista ei ole varmuutta, joskin etelähämäläinen suuromistus on väistämättä syntynyt jo edellisten sukupolvien aikana, ja saattaa hyvinkin olla muinaissuomalaista perua.Näille perillisille Harvialan omistukset lopulta päätyivät, ja toisaalta Kruse-suku sammui miehenpuolelta Lassen pojanpojan myötä.
Diego Biseswar
Diego Marvin Biseswar (s. 8. maaliskuuta 1988 Amsterdam, Alankomaat) on alankomaalainen jalkapalloilija, joka edustaa turkkilaista Kayserisporia. 173 senttimetriä pitkän Biseswarin pelipaikka on vasen laitalinkki. Hänen vanhempansa ovat kotoisin Surinamesta.
Biseswar pelasi Feyenoordin edustusjoukkuessa ensimmäisen sarjaottelunsa vuonna 2005. Hän on ollut seuran organisaatiossa mukana vuodesta 2001, tosin kaudella 2006–07 hän oli lainassa Heracles Almelossa ja kaudella 2007–08 De Graafschapissa.
Sähkövatkain
Sähkövatkain on sähkömoottorilla toimiva vatkain. Sitä käytetään ruoanlaitossa, varsinkin leivonnassa. Sähkövatkaimia on kahta mallia: käsivatkaimia ja telinevatkaimia (lähenevät yleiskoneita). Sähkövatkaimien tehot ovat noin 150–300 wattia. Sähkövatkaimet painavat noin kilogramman verran.
Sähkövatkaimessa on yleensä 3–10 erilaista nopeusaluetta. On myös portaattomalla säädöllä varustettuja vatkaimia. Nopeusalue valitaan kytkimellä. Sähkövatkaimessa on lisäksi painonappi sekoittimien irrottamiseksi.
Sähkövatkaimeen kuuluu yleensä kaksi vaihdettavaa sekoitinparia: lankavatkaimet ja taikinakoukut. Sekoittimet kiinnitetään koneeseen ja ne lukittuvat kiinni lukkomekanismilla. Lukitus vapautuu erityistä painonappia painamalla. Joissakin vatkaimissa on varoitus, että koukkuja ei saa irrottaa silloin kun virtajohto on seinässä.
Lankavatkaimilla tehdään kermavaahtoa, sokerikakkutaikinaa ynnä muita nesteestä vaahdotettavia asioita. Sähkövatkaimella tulee kiinteämpää vaahtoa kuin esimerkiksi monitoimikoneella, koska sen nopeus on sopiva vaahdottamiseen.
Taikinakoukuilla voi vaivata pienen hiivataikinan, tai sekoittaa esimerkiksi lihamureketaikinan. Isompia määriä kiinteää ainetta sekoitetaan monitoimikoneella, tehosekoittimella tai sauvasekoittimella.
Vuonna 1870 Turner Williams keksi Rhode Islandissa ensimmäisen käsikäyttöisen kananmunavatkaimen (U.S. Patent 103811).
Areometri
Areometri eli hydrometri on mittalaite, jota käytetään nesteiden ominaispainon määrittämiseen. Se on yleensä valmistettu lasista ja tasapainotettu pienillä hauleilla tai elohopealla. Joihinkin areometreihin kuuluu säiliö, johon nestettä laitetaan, ja varsinainen mittapää päästetään kellumaan siinä, jolloin se Arkhimedeen lain mukaisesti asettuu kellumaan nesteen tiheydestä riippuvalle syvyydelle. Toiset areometrit tipautetaan suoraan mitattavan nesteen astiaan, esimerkiksi oluttynnyriin.
Areometrejä käytetään muun muassa oluen ja viinin alkoholipitoisuuden sekä maidon rasvapitoisuuden ja kokonaisproteiinipitoisuuden määrittämiseen, ja suolaliuoksen sekä piirilevyjen syövyttämisessä käytetyn happoliuoksen vahvuuden määrittämiseen.
Obersturmbannführer
Obersturmbannführer oli sotilasarvo natsi-Saksassa, se oli käytössä sekä SA- että SS-joukoissa. Se luotiin vuonna 1932 tarpeesta luoda arvo Sturmbannführerin yläpuolelle Sturmabteilung-organisaation kasvaessa. Se otettiin samanaikaisesti käyttöön myös SS:ssä. Arvo vastasi Wehrmachtin Oberstleutnant-arvoa ja Suomen armeijan everstiluutnanttia. SS:ssä palveli suuri joukko Obersturmbannführereitä.
TsSKA Moskova
TsSKA Moskova () on Venäjän armeijan keskusurheiluseura.
Seura tunnetaan huippujoukkueistaan jalkapallossa, jääkiekossa, koripallossa ja lentopallossa. Se harjoittaa kuitenkin yhteensä yli 40 urheilulajia. Sen riveihin on kuulunut muiden muassa huippuluokan pariluistelijoita ja naisvoimistelijoita. Seura on tuottanut 463 olympiavoittajaa, 2629 Euroopan- tai Maailmanmestaruutta ja 11000 Neuvostoliiton tai Venäjän mestaruutta.
Angelo Muscat
Angelo Muscat (24. syyskuuta 1930 – 10. lokakuuta 1977) oli italialainen lyhytkasvuinen näyttelijä, joka oli vain 130 senttimetrin pituinen. Hän esiintyi televisiosarjassa "Saarroksissa" (1967–1968), jossa hän näytteli lyhytkasvuista hovimestaria. Hän esiintyi myös elokuvassa "Liisa Ihmemaassa" (1966) sekä "Doctor Who" -tarinassa ”Galaxy 4” (1965). Muscat syntyi Maltalla, mutta varttui Italiassa. Hän kuoli 47-vuotiaana Englannissa.
Oyashio (1938)
Oyashio () oli keisarillisen Japanin laivaston Kagerō-luokan hävittäjäalus toisessa maailmansodassa.
"Oyashio" kuului Tyynenmeren sodan alkaessa 2. hävittäjälaivueen 15. hävittäjäviirikköön. Alus osallistui 1. marraskuuta 1942 Tassafarongan taisteluun, jossa se upotti Yhdysvaltain laivaston raskaan risteilijän "USS Northamptonin".
Alus otti osaa niin kutsuttiin Tokion pikajunaan, joka huolsi japanilaisia tukikohtia. Alus lähti yhdessä "Kagerōn", "Kuroshion" ja "Michishion" kanssa Vilasta kuljettamaan joukkoja Kolombangaraan. Alus oli osaston lippulaiva. "Oyashio", "Kagerō" ja "Kuroshio" osuivat 8. toukokuuta 1943 miinoihin Blackettin salmessa Arundalinsaaren ja Kolombangaran välillä. "Kagerō" ja "Oyashio" vaurioituivat pahoin ja "Kuroshio" upposi. Yhdysvaltain laivaston ja merijalkaväen lentokoneet upottivat vaurioituneet alukset myöhemmin.
Moskovan Dynamo
Moskovan Dynamo voi tarkoittaa seuraavia Moskovassa toimivia urheiluseuroja:
Yukikaze
Yukikaze () oli keisarillisen Japanin laivaston Kagerō-luokan hävittäjä toisessa maailmansodassa. Sodan päätyttyä alus siirrettiin Kiinan laivastolle.
"Yukikaze" oli luokkansa ainut alus, joka selvisi toisesta maailmansodasta ja se ansaitsi lisänimen ”taiottu laiva” (). Todennäköisyys, jolla japanilainen hävittäjä upposi sodassa oli suuri johtuen suuresta tarpeesta suojata ja huoltaa hajallaan olevia saaria.
Palvelukseen otettaessa "Yukikaze" liitettiin 2. laivaston 2. hävittäjälaivueen 16. hävittäjäviirikköön päällikkönään Tobita Kenjiro. Alus oli viirikön komentajan Shibuya Shiron komentoalus. Se lähti 26. marraskuuta laivueen mukana merelle purjehtien Terashimansalmen kautta Palaulle, jonne saavuttiin 1. joulukuuta. Alus lähti 6. joulukuuta Palaulta Etelä-Filippiinien hyökkäysosaston mukana tehtävänään suojata lentotukialus "Ryujoa", jonka koneiden piti iskeä Davaolle.
Tämän jälkeen alus suojasi useita maihinnousuja muun muassa Hollannin Itä-Intiaa vallattaessa, kuten 12. joulukuuta Legaspissa, 24. joulukuuta Lamoninlahdella, 11. tammikuuta 1942 Menadossa, 24. tammikuuta Kendarissa, 31. tammikuuta Ambonissa, 20. helmikuuta Timorissa ja lopulta 27. tammikuuta Jaavan itäosiin tehtyä maihinnousua. Alus osallistui Jaavanmeren taisteluun 27.–28. helmikuuta.
Maaliskuussa alus teki sukellusveneentorjuntapartioita Jaavanmerellä, kunnes se 29. maaliskuuta alkaen suojasi Ambonista läntiseen Uuteen-Guineaan lähetettu maihinnoususaattueita. Se tuki Sorongin, Manokwarin ja Sarmin valtausta. Operaatioista vapauduttuaan alus siirtyi Davaoon. Se ajoi operaatioiden aikana koralliriutalle ja aluksen potkuri vaurioitui. Alus lähti 26. huhtikuuta Davaosta telakalle Kureen, jonne se saapui 2. toukokuuta.
"Yukikaze" palasi palvelukseen lähtien 21. toukokuuta Kuresta laivueensa mukana Saipanille, jonne laivue saapui 25. toukokuuta. Se osallistui 3.–6. kesäkuuta Midwayn, Santa Cruzin, Leytenlahden sekä Filippiinienmeren taisteluihin, sekä pitkäkestoiseen joukkojen kuljetus- ja huolto-operaatioon ja laivastotaisteluihin Guadalcanalin taistelun aikana. Taisteluiden välillä "Yukikaze" osallistui laivojen suojausoperaatioihin ja vietti viimeiset kuukautensa vartioiden Japanin satamia. Sodan jälkeen "Yukikaze" kuljetti kotiin yhä ulkomailla olevia japanilaisia sotilaita, yhteensä hieman yli 3 000 miestä.
"Yukikaze" luovutettiin 6. heinäkuuta 1947 Kiinalle osana sotakorvauksia. Alus nimettiin "Tang Yaniksi" (丹陽). Pian tämän jälkeen siitä tuli Kiinan kansantasavallan laivaston lippulaiva. "Tang Yan" siirrettiin reserviin vuonna 1966 ja laivan alkuperäinen japanilainen miehistö yritti saada sen museolaivaksi Japaniin, mutta taifuuni vaurioitti laivaa sen ollessa satamassa, ja luovuttaminen takaisin muuttui mahdottomaksi. Lopulta se romutettiin 1970-luvulla.
Aluksen alkuperäistä aseistusta ja esineistöä on nähtävissä Koudashiman saarella sijainneessa entisessä keisarillisen Japanin laivaston koulutustukikohdassa, joka on muutettu museoksi.
Belgian kansallinen orkesteri
Belgian kansallinen orkesteri (, ) on Belgiassa toimiva sinfoniaorkesteri. Se perustettiin vuonna 1936.
Belgian kansallisen orkesterin nykyinen pääkapellimestari on itävaltalainen Walter Weller.
Cameronin klaani
Cameronin klaani (gaeliksi "Camshron") on skotlantilainen klaani, joka on peräisin Skotlannin Ylämaalta, Pohjois-Argyllista. Klaanista on erkaantunut kaksi päähaaraa, Lochielin Cameronit ja Errachtin Cameronit.
Cameronit ovat yksi Skotlannin muinaisajoista asti peräisin olevista klaaneista. Klaani on käynyt monia taisteluita, yleensä MacKintoshin klaania vastaan. Skotlannin itsenäisyyssodassa Cameronit taistelivat Robert Brucen johtamina englantilaisia vastaan Bannockburnin taistelussa. Cameronit olivat pitkään Saarten valtakunnan alamaisia ja taistelivat valtakunnan johtajan Donald MacDonaldin joukoissa Harlawin taistelussa vuonna 1411 Marin jaarlia vastaan. Jakobiittikapinoiden aikana Cameronit olivat aluksi brittien puolella päällikkönsä Sir Ewen Cameronin tahdosta. Hän jopa lähetti klaanin taistelemaan poikansa johdolla brittien rinnalle ensimmäisen kapinan aikana. Sir Ewenin pojanpoika ja klaanin uusi päällikkö Donald Cameron liittyi kuitenkin vuonna 1745 Charles Edward Stuartin uuteen jakobiittikapinaan ja osallistui klaaninsa komentajana Cullodenin taisteluun vuonna 1746. Taistelussa kärsityn tappion jälkeen Donald Cameron pakeni Ranskaan, missä hän kuoli lokakuussa 1748.
"Aonaibh ri chéile"(gaelia, englanniksi osapuilleen "Unite", Yhtykää.
Klaanilla on lisäksi oma sotahuuto:""Sons of the Hounds Come Here and Get Flesh"", "Ajokoirien Pojat Tulkaa Tänne niin Saatte Lihaa".
Donald Angus Cameron of Lochiel, XXVII Cameronin klaanin päällikkö.
Suunnistuksen maailmanmestaruuskilpailut
Suunnistuksen maailmanmestaruuskilpailut ovat suunnistuksen kansainväliset arvokilpailut. Maailmanmestaruuskilpailut järjestettiin ensi kerran vuonna 1966 ja ne pidettiin joka toinen vuosi vuoteen 2003 saakka (paria poikkeusta lukuun ottamatta), mistä lähtien ne on järjestetty joka vuosi.
Alun perin MM-kisoissa oli vain kaksi matkaa: henkilökohtainen kilpailu ja viesti. Vuonna 1991 mukaan otettiin lyhyt matka (n. 25 min) ja vuonna 2001 sprintti. Vuodesta 2014 lähtien kilpaillaan myös sprinttiviestissä, jossa joukkueen muodostavat 2 nais- ja 2 miessuunnistajaa.
Nykyiset kilpailut:
Vuonna 2015 kansainvälisen suunnistusliiton ylimääräinen yleiskokous teki päätöksen, jonka mukaan vuodesta 2019 alkaen MM-kisoissa kilpaillaan parittomina vuosina maastomatkoilla ja parillisina vuosina sprinttimatkoilla.
Vuoteen 1989 asti nimellä henkilökohtainen kilpailu ja vuosina 1991–2001 normaalikilpailu. Vuodesta 2003 lähtien tätä matkaa on kutsuttu nimellä pitkä matka.
Lyhyellä matkalla kilpailtiin vuosina 1991–2001 kunnes se korvattiin keskimatkalla.
Järjestetty vuodesta 2003 lähtien, jolloin korvasi lyhyen matkan.
Sprintti järjestettiin ensimmäisen kerran vuonna 2001.
Zoltán Kocsis
Zoltán Kocsis (30. toukokuuta 1952 Budapest – 6. marraskuuta 2016) oli unkarilainen pianisti, kapellimestari ja säveltäjä. Hän toimi Unkarin kansallisen filharmonisen orkesterin ylikapellimestarina.
Kocsis aloitti musiikinopintonsa 5-vuotiaana ja pääsi vuonna 1963 Béla Bartók -konservatorioon, jossa hän opiskeli pianonsoittoa ja sävellystä. Vuonna 1968 hän pääsi Franz Liszt -musiikkiakatemiaan. Kocsis perusti Budapestin festivaaliorkesterin vuonna 1983.
Kocsis nousi Unkarin kansallisen filharmonisen orkesterin ylikapellimestariksi vuonna 1997, jota ennen hän oli esiintynyt pianistina muiden muassa Chicagon sinfoniaorkesterin, Dresden Staatskapellen, San Franciscon sinfoniaorkesterin, New Yorkin filharmonisen orkesterin, Philharmonian sekä Wienin filharmonikkojen kanssa.
Anttila (täsmennyssivu)
Anttila voi tarkoittaa seuraavia:Anttila on Suomen yleisimpiä talonnimiä ja sen johdosta sukunimenäkin yleinen. Siitä esiintyy myös heikkoasteinen variantti Antila. Anttila on seuraavien suomalaisten henkilöiden sukunimi: